N á v r h
k o m u n i k é

Vláda Slovenskej republiky prerokovala a schválila návrh rozvojového programu  odvetvia geodézie, kartografie a katastra na roky 2004 - 2007. Rozvojový program zohľadňuje zámery a úlohy  vyplývajúce zo zákonov a koncepčných materiálov Úradu geodézie, kartografie a katastra SR. 

Navrhovaný rozvojový program vychádza zo zámerov a cieľov Koncepcie rozvoja katastra nehnuteľností do roku 2005, Koncepcie digitalizácie máp katastra nehnuteľností, Koncepcie modernizácie a rozvoja geodetických základov Slovenska na roky 2001–2005, Koncepcie tvorby, aktualizácie a správy základnej bázy geografického informačného systému do roku 2005 a Koncepcie štátneho informačného systému, časť Automatizovaný informačný systém geodézie, kartografie a katastra na roky 1999 – 2000 s výhľadom do roku 2005.

	Realizácia rozvojového programu umožní implementovať nový Informačný systém katastra nehnuteľností podporený najmodernejšími informačnými technológiami, permanentnú priestorovú a časovú lokalizáciu objektov a javov s vysokým rozlíšením v reálnom čase na celom území SR v jednotnom európskom terestrickom priestorovom referenčnom systéme ETRS 89 a vytvoriť priestorovú infraštruktúru pre budovanie štátneho informačného systému.